Olkusz

Olkusz on linn Poolas Väike-Poola vojevoodkonnas, Olkuszi maakonna ja Olkuszi valla halduskeskus. Olkusz asub Krakówist umbes 37 km loodes. 

Olkusz on üks vanemaid kaevandusasulaid Poolas. Linnaõigused sai Olkusz 1299. aastal. 14. sajandist kuni 17. sajandi esimese pooleni oli Olkusz maagikaevandamise peamine keskus Väike-Poolas (plii, tsink, hõbe). Olkusz oli ka kaubandus- ja käsitöökeskus. Aastatel asus 1578–1601 kuninglik rahapaja. 17. sajandi teisel poolel ja 18. sajandi alguses linna tähtsus vähenes. Maagi ammendumise tõttu lõppes kaevandamine. Alates 18. sajandi teisest poolest üritati maagikaevandamist taaselustada. Kolmanda Poola jagamise tagajärjel läks linn 1795. aastal Habsburgide Austria keisririigi võimu alla. 1807–1815 oli Olkusz Varssavi hertsogiriigi koosseisus. Neljanda Poola jagamise tulemusel läks Olkusz 1815. aastal Venemaa Keisririigiga reaalunioonis olnud Poola Kuningriigi (nn Kongressi-Poola) koosseisu. Raudteeühenduse sai Olkusz 1885. aastal. Alates 20. sajandi algusest hakkas linnas arenema tööstus.Olkusz Encyklopedia PWN. Vaadatud 10. jaanuaril 2025

Galerii

Viited

Kategooria:Väike-Poola vojevoodkonna linnad